11. รายการระหว่างกัน

11.1 รายการระหว่างกัน 

  บริษัท นวนคร จำกัด (มหาชน)
  มีรายการระหว่างกันกับบริษัทหรือบุคคลที่อาจมีความขัดแย้งทางผลประโยชน์ที่เกิดขึ้นในปี 2551
  และ ปี 2552 ตามรายละเอียดโดยสรุป ดังนี้

+-------------+------------+--------------+------+------+------------+
| ลักษณะรายการ | คู่สัญญา      | ลัก           | ขน   |      | ควา        |
|             |            | ษณะความสัมพันธ์ | าดรา |      | มสมเหตุสมผล |
|             |            |              | ยการ |      |            |
|             |            |              | (ล้าน |      |            |
|             |            |              | บาท) |      |            |
+-------------+------------+--------------+------+------+------------+
|             |            |              | ปี    | ปี    |            |
|             |            |              | 2552 | 2551 |            |
+-------------+------------+--------------+------+------+------------+
| ดอกเบี้ยรับ    | บมจ.เอ็นอีพี  | เป           | 0.83 | -    | ต          |
|             | อ          | ็นผู้ถือหุ้นรายใหญ่ |      |      | ามอัตราที่ตกล |
|             | สังหาริมทรัพย์ | ซึ่งถือห        |      |      | งกันตามสัญญา |
|             | และ        | ุ้นในบริษัทร้อยละ |      |      |            |
|             | อุตสาหกรรม* | 31.59        |      |      |            |
|             |            | และม         |      |      |            |
|             |            | ีกรรมการร่วมกัน |      |      |            |
+-------------+------------+--------------+------+------+------------+
| รายได้จากกา  | บจ. นวนคร  | ม            | -    | 0.05 | ราคาตลาด   |
| รให้บริการระบ | พลังงานแ    | ีกรรมการร่วมกัน |      |      |            |
| บสาธารณูปโภค | ละสิ่งแวดล้อม |              |      |      |            |
|             | *          |              |      |      |            |
+-------------+------------+--------------+------+------+------------+
| รายได้จากกา  | บจ. นวนคร  |              | 1.48 | 1.35 | ราคาตลาด   |
| รให้บริการระบ | การแพทย์    |              |      |      |            |
| บสาธารณูปโภค |            |              |      |      |            |
+-------------+------------+--------------+------+------+------------+
| ค่ารักษ       | บจ. นวนคร  | เป็นบร        | 2    | 2    | เป็นราคาตาม |
| าความปลอดภัย | อินเ        | ิษัทที่เกี่ยวข้องกัน | 8.97 | 7.03 | สัญญาที่อ้างอิง |
|             | ตอร์เนชั่นแนล | ซึ่งบร         |      |      | กับราคาตลาด |
|             | การ์ด       | ิษัทฯถือหุ้นร้อยละ |      |      |            |
|             |            | 15.08        |      |      |            |
+-------------+------------+--------------+------+------+------------+
| รายได้จากกา  | บจ. ซูมิโช   | ม            | 0.93 | 1.33 | ราคาตลาด   |
| รให้บริการระบ | โกลบอล     | ีกรรมการร่วมกัน |      |      |            |
| บสาธารณูปโภค |            | ซึ่งบร         |      |      |            |
|             | โลจิสติคส์    | ิษัทฯถือหุ้นร้อยละ |      |      |            |
|             | (          | 1.71         |      |      |            |
|             | ประเทศไทย) |              |      |      |            |
|             | *          |              |      |      |            |
+-------------+------------+--------------+------+------+------------+
| กำไรจากก    |            |              | 2    | -    | ราคาตลาด   |
| ารจำหน่ายเงิน |            |              | 6.54 |      |            |
| ลงทุนระยะยาว |            |              |      |      |            |
+-------------+------------+--------------+------+------+------------+
| เงินปันผลรับ   |            |              | 3.39 | 3.83 |            |
+-------------+------------+--------------+------+------+------------+

หมายเหตุ * ในปี 2551 บริษัทถือหุ้นใน บริษัท ซูมิโช โกลบอล โลจิสติคส์ (ประเทศไทย) จำกัด
(เดิมชื่อ บริษัท นวนคร ดิสตริบิวชั่น เซ็นเตอร์ จำกัด) ในสัดส่วนร้อยละ 10.78
ของทุนจดทะเบียนชำระแล้ว และในระหว่างปี 2552 บริษัทฯได้ขายเงินลงทุนฯออกไปส่วนหนึ่ง ณ
31 ธันวาคม 2552 บริษัทถือหุ้นในสัดส่วนร้อยละ 1.71 ของทุนจดทะเบียนชำระแล้ว

  ทั้งนี้ บริษัทมียอดบัญชีคงเหลือที่เกิดจากรายการค้าและรายการอื่นๆ
  กับกิจการที่เกี่ยวข้องกันที่ปรากฏในงบการเงินประจำปี 2552 ดังนี้

  -------------- ---------------------------------- ------------------------ ------------------
  รายการ         ลักษณะรายการ                        คู่สัญญา                    ขนาดรายการ
                                                                             (ล้านบาท)

  ลูกหนี้การค้า      รายได้จากการให้บริการระบบสาธารณูปโภค   บจ. นวนคร การแพทย์        0.09

                                                    บจ. ซูมิโช โกลบอล โลจิสติคส์  0.09
                                                    (ประเทศไทย) (เดิมชื่อ       
                                                    บจ.นวนคร ดิส ตริบิวชั่น       
                                                    เซ็นเตอร์                  

  รวม                                                                        0.18

  เงินกู้ยืมระยะสั้น   ตั๋วสัญญาใช้เงิน                        บมจ.เอ็นอีพี อสังหาริมทรัพย์    6.00
                                                    และอุตสาหกรรม             

  รวม                                                                        6.00

  ลูกหนี้อื่นๆ        ค่าใช้จ่ายในการประชุม                  บมจ.เอ็นอีพี อสังหาริมทรัพย์    0.46
                                                    และอุตสาหกรรม             

  รวม                                                                        0.46

  เจ้าหนี้การค้า     ค่าบริการรักษาความปลอดภัย              บจ.                      2.63
                                                    นวนครอินเตอร์เนชั่นแนลการ์ด   

  รวม                                                                        2.63
  -------------- ---------------------------------- ------------------------ ------------------

11.2 สรุปความเห็นของคณะกรรมการตรวจสอบเกี่ยวกับรายการระหว่างกัน 

  คณะกรรมการตรวจสอบได้พิจารณาตรวจสอบรายการระหว่างกันของบริษัทกับบริษัทที่เกี่ยวข้องหรือบุคคลที่เกี่ยวข้องกันที่เกิดขึ้นในระหว่างปี
  2552 แล้วมีความเห็นว่า รายการช่วยเหลือทางการเงินว่าเป็นรายการที่มีความสมเหตุสมผล
  มีการกำหนดค่าตอบแทนที่เป็นธรรม และไม่ทำให้บริษัทเสียผลประโยชน์แต่อย่างใด นอกจากนี้
  ในอนาคต หากบริษัทมีความจำเป็นต้องเข้าทำรายการระหว่างกัน
  คณะกรรมการตรวจสอบจะพิจารณาและให้ความเห็นเกี่ยวกับความสมเหตุสมผลของการเข้าทำรายการอย่างรอบคอบ
  ในราคาและเงื่อนไขที่ยุติธรรม
  โดยผู้มีส่วนเกี่ยวข้องต้องไม่มีส่วนในการตัดสินใจเข้าทำรายการและจะปฏิบัติตามกฎหมาย
  ข้อบังคับ และประกาศที่เกี่ยวข้องอย่างเคร่งครัด

11.3 นโยบายและแนวทางการทำรายการระหว่างกันในอนาคต 

  ที่ผ่านมา
  บริษัทมีการเข้าทำรายการกับบุคคลที่อาจมีความขัดแย้งทางผลประโยชน์ซึ่งเป็นไปตามการค้าปกติโดยรายการที่มีสาระสำคัญเป็นรายการจัดซื้อที่ดินจากผู้ถือหุ้นรายใหญ่ของบริษัทเพื่อนำมาพัฒนาในโครงการเขตส่งเสริมอุตสาหกรรมนวนคร
  เนื่องจาก
  ที่ดินที่มีศักยภาพจะนำมาพัฒนาบริเวณรอบโครงการนั้นส่วนใหญ่เป็นของผู้ถือหุ้นใหญ่ของบริษัท ดังนั้น
  เมื่อบริษัทประสงค์จะขยายธุรกิจจึงมีความจำเป็นที่จะต้องซื้อที่ดินจากบุคคลที่เกี่ยวข้องกันดังกล่าว

  อย่างไรก็ตามนโยบายในการจัดซื้อที่ดินนั้น บริษัทมิได้กำหนดไว้เป็นการถาวร
  ดังนั้นการดำเนินการในเรื่องดังกล่าวจะต้องผ่านการพิจารณาของคณะกรรมการของบริษัท
  ซึ่งจะกำหนดเป็นคราวๆ ไป อีกทั้งยังไม่มีนโยบายให้ความช่วยเหลือทางการเงินแก่บุคคลใดๆ
  แต่อย่างใด นอกจากนี้
  จะต้องมีการกำหนดราคาซื้อที่ดินที่ยุติธรรมและมีความสมเหตุสมผลและเกิดผลประโยชน์สูงสุดแก่บริษัท
  โดยมีผู้เชี่ยวชาญอิสระและกรรมการอิสระให้ความเห็นในเรื่องดังกล่าวด้วย ทั้งนี้
  ตามมติที่ประชุมวิสามัญผู้ถือหุ้นครั้งที่ 1/2547 เมื่อวันที่ 5 มกราคม 2547
  ได้มีมติให้บริษัทงดจ่ายค่านายหน้าหรือจ่ายค่าตอบแทนการเจรจาซื้อขายที่ดินแก่ผู้ถือหุ้นรายใหญ่
  กรรมการ ผู้บริหาร และบุคคลที่เกี่ยวข้องกับบุคคลดังกล่าวไม่ว่าในกรณีใดๆ

  ในอนาคตบริษัท นวนคร จำกัด (มหาชน) ไม่มีนโยบายเข้าทำรายการที่เกี่ยวโยงกัน
  แต่ในกรณีที่มีความจำเป็นและเพื่อก่อให้เกิดประโยชน์สูงสุดบริษัทจะพิจารณาความสมเหตุสมผลอย่างรอบคอบและเป็นไปในราคาและเงื่อนไขที่ยุติธรรมซึ่งจะไม่แตกต่างจากการเข้าทำรายการกับบุคคลภายนอก
  โดยบริษัทมีขั้นตอนในการทำรายการที่เกี่ยวโยงกัน ดังนี้

1.  เลขานุการบริษัทจะเป็นผู้ดูแลการเข้าทำรายการกับบุคคลที่อาจมีความขัดแย้งทางผลประโยชน์โดยเป็นผู้ดูแลและเสนอแนะแนวทางในการปฏิบัติให้เป็นตามข้อบังคับ
    กฎระเบียบ และประกาศที่เกี่ยวข้อง เพื่อเสนอต่อคณะกรรมการตรวจสอบ
    กรรมการอิสระทราบทันทีที่อาจเกิดรายการ

2.  การเข้าทำรายการที่เกี่ยวโยงกันจะต้องผ่านกระบวนการเสนอขออนุมัติตามลำดับขั้นการบังคับบัญชา
    โดยต้องปฏิบัติให้เป็นไปตามขั้นตอนของข้อกำหนดหรือประกาศของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย เรื่อง
    การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
    2546 และประกาศที่เกี่ยวข้อง

3.  จัดให้มีผู้เชี่ยวชาญภายนอกให้ความเห็นเกี่ยวกับความสมเหตุสมผลและราคาที่เหมาะสม
    (ในกรณีจำเป็น)

4.  ผ่านกระบวนการพิจารณาของฝ่ายตรวจสอบภายในและคณะกรรมการตรวจสอบ
    โดยกำหนดให้พิจารณาเกี่ยวกับ วิธีการดำเนินการให้ถูกต้องตามขั้นตอนในการเสนอขออนุมัติ
    และกฎระเบียบที่เกี่ยวข้อง อีกทั้งต้องเปิดเผยข้อมูล
    และให้ความเห็นต่อการเข้าทำรายการให้ถูกต้องและครบถ้วน
    เพื่อเสนอต่อคณะกรรมการของบริษัทพิจารณาต่อไป

5.  ในขั้นตอนการพิจารณาการเข้าทำรายการที่เกี่ยวโยงกันของคณะกรรมการบริษัท
    กรรมการที่มีส่วนได้เสียหรืออาจมีความขัดแย้งทางผลประโยชน์กับการเข้าทำรายการ
    จะไม่เข้าร่วมพิจารณา และ/หรือ อนุมัติการเข้าทำรายการด้วย

  ทั้งนี้ กรรมการผู้จัดการ และกรรมการบริษัทไม่มีอำนาจอนุมัติการเข้าทำรายการที่เกี่ยวโยงกัน
  และ/หรือ
  การได้มาหรือจำหน่ายไปซึ่งสินทรัพย์ของบริษัทตามกฎเกณฑ์ของตลาดหลักทรัพย์แห่งประเทศไทย

6.  ดำเนินการตามขั้นตอนของกฎระเบียบที่บังคับใช้ก่อนเข้าทำรายการ

7.  เลขานุการบริษัท มีหน้าที่ติดตามดูแลการเข้าทำรายการดังกล่าวให้เป็นไปตามที่ได้รับอนุมัติ

8.  คณะกรรมการตรวจสอบ ดูแล
    และดำเนินการให้มีการสุ่มสอบทานการตกลงเข้าทำรายการที่เกี่ยวโยงกันว่าเป็นไปตามที่คณะกรรมการบริษัทและ/หรือที่ประชุมผู้ถือหุ้นอนุมัติไว้
    รวมทั้งต้องเปิดเผยผลการสุ่มสอบทานดังกล่าวไว้ในรายงานกำกับดูแลกิจการของคณะกรรมการตรวจสอบด้วย